TISZTELT ÜDÜLŐTULAJDONOSOK!

Tájékoztatjuk a tisztelt üdülőtulajdonosokat, hogy a hulladékról szóló 2012. évi CLXXXV. törvény 47. § (4) bekezdése értelmében az üdülőként nyilvántartott ingatlannal rendelkező tulajdonosok esetében az éves hulladékgazdálkodási közszolgáltatási díj 50%-át kell megállapítani.

Az önkormányzat kötelezettsége ezen törvény alapján az üdülőingatlanokra vonatkozó sajátos szabályok megalkotása. Ennek alapján Zalakaros Város Önkormányzat Képviselőtestülete a hulladékgazdálkodási közszolgáltatásról szóló 18/2014. (VI.21.) önkormányzati rendelet módosításában meghatározta a használati szezon időtartamát, május 1-jétől október 31-ig terjedő időszakra. Meghatározta továbbá, üdülőnek az ingatlan-nyilvántartásban üdülőként (üdülőépület, hétvégi ház, apartman, nyaraló, vadászház stb.) feltüntetett vagy ilyenként feltüntetésre váró, ennek hiányában hatósági engedély alapján üdülőnek épült épület minősül, melyről az ingatlantulajdonos nyilatkozik és igazol. Üdülőingatlanként nem tartható nyilván olyan ingatlan, melyben bármely személy állandó lakóhellyel vagy tartózkodási hellyel rendelkezik.

Tájékoztatjuk továbbá a tisztelt üdülőtulajdonosokat, 2017. november hónapban az üdülőingatlanok elől is elszállításra kerül a kihelyezett hulladék, 2017. decemberétől a használati szezon időtartamán kívül az önkormányzati rendelet szerinti üdülőingatlanok esetében nincs hulladékszállítás, az üdülőingatlanok tulajdonosai a közszolgáltatótól megrendelt zsákokban gyűjthetik és helyezhetik ki a hulladékot, vagy megállapodhatnak a szezonon kívüli hulladékszállításról a közszolgáltatóval.

Zalakaros, 2017. november 3.

Zalakarosi Közös Önkormányzati Hivatal